text: Rotteproblemer? Brug nettet
  28 oktober 2011 kl. 09.32
  Beboere i Kolding Kommune skal fremover bruge nettet, hvis de har problemer med rotter.
  Problemer med rotter? Meld det på nettet.
  Sådan lyder det til beboere i Kolding Kommune.
  De digitale anmeldelser bliver sendt direkte til rottefængeren, hvilket sparer både tid og administration.
  - Vi vil gerne frigøre arbejdsressourcer til vores kerneopgaver, og i dét lys giver det rigtig god mening, at de borgere, som kan selv, også gør det selv, siger sekretariatsleder Dorte Glerup Jensen fra Koldings by- og udviklingsforvaltning til Danske kommuner.
  Har man ikke adgang til internettet kan man dog stadig ringe til kommunen.
  